35. ΝΟΜΟΣ υπ’ αριθ. 1748 της 1/3 Φεβρ. 1988 (ΦΕΚ Α΄ 20) Κύρωση Συμφωνίας μεταξύ των Κυβερνήσεων της Ελληνικής Δημοκρατίας και της Ένωσης Σοβιετικών Σοσιαλιστικών Δημοκρατιών, για την προμήθεια φυσικού αερίου από την Ε.Σ.Σ.Δ. στην Ελληνική Δημοκρατία. Με ανακοίνωση του Υπ. Εξωτ. της 28-29 Απρ. 1988 (ΦΕΚ Α΄ 79) η άνω συμφωνία τέθηκε σε ισχύ στις 14 Μαρτ. 1988. Άρθρο πρώτο.-Κυρώνεται και έχει την ισχύ που ορίζει το άρθρ. 28 παρ. 1 του Συντάγματος η Συμφωνία μεταξύ των Κυβερνήσεων της Ελληνικής Δημοκρατίας και της Ένωσης Σοβιετικών Σοσιαλιστικών Δημοκρατιών για την προμήθεια φυσικού αερίου από την Ε.Σ.Σ.Δ. στην Ελληνική Δημοκρατία που υπογράφηκε στην Αθήνα στις 7 Οκτ. 1987, της οποίας το κείμενο σε πρωτότυπο στην ελληνική γλώσσα έχει ως εξής: ΣΥΜΦΩΝΙΑ μεταξύ της Κυβέρνησης της Ελληνικής Δημοκρατίας και της Κυβέρνησης της Ένωσης Σοβιετικών Σοσιαλιστικών Δημοκρατιών για την προμήθεια φυσικού αερίου από την Ε.Σ.Σ.Δ. στην Ελληνική Δημοκρατία. Η Κυβέρνηση της Ελληνικής Δημοκρατίας και η Κυβέρνηση της Ένωσης Σοβιετικών Σοσιαλιστικών Δημοκρατιών με σκοπό την περαιτέρω ανάπτυξη της οικονομικής και βιομηχανικής συνεργασίας μεταξύ των δύο χωρών στη βάση της ισότητας και αμοιβαίου συμφέροντος, καθοδηγούμενοι από τις διατάξεις της ελληνο-σοβιετικής Συμφωνίας για οικονομική και τεχνική συνεργασία της 2ας Οκτ. 1979, τη Συμφωνία για την ανάπτυξη της οικονομικής και βιομηχανικής συνεργασίας της 23ης Δεκ. 1980 και το Μακροπρόθεσμο Πρόγραμμα ανάπτυξης της οικονομικής, βιομηχανικής και επιστημονικοτεχνικής συνεργασίας της 22ας Φεβρ. 1983, συμφώνησαν τα παρακάτω: Άρθρ.1.-Η Ε.Σ.Σ.Δ. θα προμηθεύει στην Ελλάδα φυσικό αέριο με εμπορικούς όρους κατά τη διάρκεια 25 ετών, αρχίζοντας από το 1992, στους ακόλουθους όγκους κατ’ έτος: 1992 1000  εκατ. κυβ. μέτρα 1993 1100     «       «       « 1994 1200     «       «       « (Αντί για τη σελ. 244,9909) Σελ. 244,9909(α) Τεύχος ΙΑ-6-2 Σελ.7 Πετρελαιοειδή 13.Ε.λ.33-35 1995 1300   «     «     « 1996 1400   «     «     « 1997 1500   «     «     « 1998 1600   «     «     « 1999 1800   «     «     « 2000 2100   «     «     « 2001-2016    ετησίως 2400   «     «      « Γίνεται αποδεκτό, ότι οι αγωγοί φυσικού αερίου στα εδάφη της Σοσιαλιστικής Δημοκρατίας της Ρουμανίας, της Λαϊκής Δημοκρατίας της Βουλγαρίας και της Ελληνικής Δημοκρατίας θα κατασκευασθούν εγκαίρως με σκοπό να συνδεθούν το Δεκέμβριο 1991 ή νωρίτερα. Η ακριβής ημερομηνία της έναρξης παροχής φυσικού αερίου, η δυνατή αύξηση των ποσοτήτων αερίου κατά έτος, οι όροι προκαταρκτικής ενημέρωσης γι’ αυτό το θέμα, θα προβλέπονται στη Σύμβαση η οποία αναφέρεται στο άρθρ. 2 της παρούσας συμφωνίας. Άρθρ.2.-Η Ελληνική Δημόσια Επιχείρηση Πετρελαίου και ο Σοβιετικός Οργανισμός Εξωτερικού Εμπορίου «ΣΟΓΙΟΥΖ- ΓΚΑΖΕΞΠΟΡΤ» θα συνάψουν μεταξύ τους Σύμβαση για την προμήθεια φυσικού αερίου από την Ε.Σ.Σ.Δ. στην Ελληνική Δημοκρατία σύμφωνα με την παρούσα Συμφωνία. Στην ανωτέρω Σύμβαση θα προβλέπονται οι λεπτομερείς όροι παροχής φυσικού αερίου και θα καθορίζονται οι τιμές του. Άρθρ.3.-Οι σοβιετικοί οργανισμοί εξωτερικού εμπορίου θα χρησιμοποιήσουν το συνάλλαγμα από τις εξαγωγές του φυσικού αερίου που αναφέρεται στο παρόν Συμβόλαιο, κυρίως για την αγορά ελληνικών προϊόντων, για τα οποία ενδιαφέρονται, καθώς επίσης και για την πληρωμή υπηρεσιών ελληνικών εταιρειών λόγω συμμετοχής τους στην κατασκευή έργων στην Ε.Σ.Σ.Δ. Αρμόδια όργανα των δύο χωρών θα προσδιορίσουν τους όρους χρησιμοποίησης εσόδων από τις εξαγωγές του φυσικού αερίου ταυτοχρόνως με τον καθορισμό των όρων της σύμβασης που αναφέρεται στο άρθρ. 2. Άρθρ.4.-Τα δύο μέρη θα πάρουν όλα τα αναγκαία μέτρα για τη σωστή εκτέλεση ανταλλαγών εμπορευμάτων σύμφωνα με την παρούσα Συμφωνία. Για το σκοπό αυτόν τα αρμόδια όργανα των δύο χωρών, ειδικότερα, θα χορηγούν ανεμπόδιστα τις αναγκαίες άδειες και εγκρίσεις σύμφωνα με την ισχύουσα σε κάθε χώρα νομοθεσία. Σελ. 244,9910(α) Τεύχος ΙΑ-6-2 Σελ.8 Άρθρ.5.-Τα δύο μέρη θα εξετάσουν τις δυνατότητες συνεργασίας στο σχεδιασμό και κατασκευή του κυρίου αγωγού φυσικού αερίου στο έδαφος της Ελληνικής Δημοκρατίας. Άρθρ.6.-Η παρούσα Συμφωνία θα τεθεί σε ισχύ προσωρινά από την ημέρα της υπογραφής της και οριστικά από την ημερομηνία ανταλλαγής των διακοινώσεων που επιβεβαιώνουν την ολοκλήρωση της απαιτούμενης διαδικασίας για την έγκριση της Συμφωνίας, σύμφωνα με τη νομοθεσία της κάθε χώρας. Θα παραμείνει δε σε ισχύ κατά τη διάρκεια 25 ετών από την ημερομηνία της έναρξης παροχής φυσικού αερίου. Η Συμφωνία θα εξακολουθεί να ισχύει αυτομάτως για περίοδο πέντε ετών, εφ’ όσον κανένα από τα μέρη δε δηλώσει γραπτώς, 18 μήνες πριν τη λήξη της, ότι επιθυμεί τον τερματισμό της Συμφωνίας αυτής. Άρθρο δεύτερο.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, της δε κυρούμενης Συμφωνίας, η οποία προσωρινά ισχύει από της υπογραφής της, από την ολοκλήρωση των προϋποθέσεων του άρθρ.6 παρ. 1 αυτής. 13.Ε.λ.35 Πετρελαιοειδή